**PASKAIDROJUMA RAKSTS**

Ventspils valstspilsētas pašvaldības domes 2023. gada \_\_. \_\_\_\_\_\_\_\_\_ saistošajiem noteikumiem Nr. \_\_\_ “Grozījumi Ventspils valstspilsētas pašvaldības domes 2023. gada 13. aprīļa saistošajos noteikumos Nr. 2 “Par Ventspils valstspilsētas pašvaldības sociālajiem pabalstiem un to piešķiršanas kārtību””

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķi un nepieciešamības pamatojums | Saistošie noteikumi “Grozījumi Ventspils valstspilsētas pašvaldības domes 2023. gada 13. aprīļa saistošajos noteikumos Nr. 2 “Par Ventspils valstspilsētas pašvaldības sociālajiem pabalstiem un to piešķiršanas kārtību”” (turpmāk – Saistošie noteikumi) paredz šādu Ventspils valstspilsētas pašvaldības (turpmāk – Pašvaldība) sociālo pabalstu apmēru palielināšanu:1. Pabalstu atsevišķu situāciju risināšanai:1.1. trūcīgām un maznodrošinātām mājsaimniecībām, kuras aprūpē vienu vai divus nepilngadīgus bērnus – vienu reizi gadā decembrī – no 30,00 *euro* uz 50,00 *euro* apmērā par katru nepilngadīgu bērnu;1.2. trūcīgām un maznodrošinātām mājsaimniecībām, kuras aprūpē trīs vai vairāk nepilngadīgus bērnus gada otrajā pusē – decembrī – no 30,00 *euro* uz 50,00 *euro* apmērā par katru nepilngadīgu bērnu;1.3. nepilngadīgiem bērniem ar invaliditāti – divas reizes gadā:1.3.1. gada pirmajā pusē – martā/aprīlī – no 29,00 *euro* uz 35,00 *euro*;1.3.2. gada otrajā pusē – decembrī – no 43,00 *euro* uz 50,00 *euro*.1.4. pensionāriem, kuri ir sasnieguši Latvijas Republikas normatīvajos aktos noteikto pensionēšanās vecumu, personām, kurām atbilstoši Latvijas Republikas normatīvajiem aktiem ir piešķirta izdienas pensija, personām ar invaliditāti, Černobiļas AES avārijas seku likvidēšanas dalībniekam, ar nosacījumu, ja iepriekš minēto personu Latvijas vai citas valsts vecuma, invaliditātes vai izdienas pensijas, valsts sociālā nodrošinājuma pabalsta, apdrošināšanas atlīdzības sakarā ar nelaimes gadījumu darbā vai arodslimību, valsts sociālā pabalsta Černobiļas AES avārijas seku likvidēšanas dalībniekam, kaitējuma atlīdzības Černobiļas AES avārijas seku likvidēšanas dalībniekam apmērs mēnesī nepārsniedz 495,00 *euro* (pirms nodokļu nomaksas) – divas reizes gadā:1.4.1. gada pirmajā pusē – martā/aprīlī – no 29,00 *euro* uz 35,00 *euro*;1.4.2. gada otrajā pusē – decembrī – no 43,00 *euro* uz 50,00 *euro*.2. Pabalstu nepilngadīgiem bāreņiem atsevišķu situāciju risināšanai gada otrajā pusē – decembrī no 43,00 *euro* uz 50,00 *euro*.3. Pabalstu bērna apģērba un mīkstā inventāra iegādei audžuģimenēm par nepilngadīgu bāreni no 107,00 *euro* uz 130,00*euro*.4. Pabalstu – atlīdzību par audžuģimenes pienākumu veikšanu par katru audžuģimenē ievietotu nepilngadīgu bāreni:4.1. par pirmo bērnu, kurš ievietots audžuģimenē – no 215,00 *euro* uz 250,00 *euro*;4.2. par katru nākamo bērnu, kurš ievietots audžuģimenē – no 107,50 euro uz 125,00 *euro*.5. pabalsts aprūpei mājās:5.1. ja persona sevi daļēji aprūpē no 42,00 *euro* uz 50,00 *euro;*5.2 ja persona nevar sevi aprūpēt no 60,00 *euro* uz 70,00 *euro*. |
| 2. Fiskālā ietekme uz pašvaldības budžetu | Saistošo noteikumu īstenošanai ir fiskāla ietekme uz Pašvaldības budžetu 115 105,00 *euro* gadā. Saistošo noteikumu īstenošanai finansējums ik gadu tiks paredzēts Pašvaldības budžetā.  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālā ietekme – Saistošie noteikumi paredz paaugstināt Pašvaldības iedzīvotājiem sniegto finansiālo atbalstu pabalstu veidā, kas uzlabos Pašvaldības iedzīvotāju sociālo situāciju un dzīves kvalitāti.Ietekme uz vidi – nav attiecināms.Ietekme uz iedzīvotāju veselību – nav attiecināms.Ietekme uz uzņēmējdarbības vidi pašvaldības teritorijā – nav attiecināms. Ietekme uz konkurenci – Saistošos noteikumos paredzētie pasākumi neierobežo konkurenci.  |
| 4. Ietekme uz administratīvajām procedūrām un to izmaksām | Saistošie noteikumi neietekmē līdzšinējās administratīvās procedūras. Tāpat kā līdz šim, personas, kas atbildīs Saistošajos noteikumos noteiktajiem kritērijiem, varēs vērsties Pašvaldības iestādē “Ventspils Sociālais dienests” un saņemt pabalstus.  |
| 5. Ietekme uz pašvaldības funkcijām un cilvēkresursiem | Jauna ietekme uz Pašvaldības funkcijām netiek paredzēta.Saistošie noteikumi neparedz jaunu darba vietu radīšanu. |
| 6. Informācija par izpildes nodrošināšanu | Saistošajos noteikumos noteiktos pabalstus administrēs Pašvaldības iestāde “Ventspils Sociālais dienests”. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par noteikumu projektu un dotu iespēju izteikt viedokli, Saistošo noteikumu projekts tiks publicēts Pašvaldības tīmekļa vietnē www.ventspils.lv sadaļas “Iedzīvotāju līdzdalība” apakšsadaļā “Viedokļa izteikšana par saistošo noteikumu projektiem”.Plānotais sabiedrības līdzdalības veids – priekšlikumu un iebildumu izvērtēšana pēc projekta publicēšanas Pašvaldības tīmekļa vietnē www.ventspils.lv.Pēc sabiedrības viedokļa saņemšanas un izskatīšanas Pašvaldības domes atbildīgajā komisijā un komitejā, izvērtējot ieteikumu lietderības apsvērumus, tiks vērtēta to iekļaušana Saistošajos noteikumos. |

Domes priekšsēdētājs J. Vītoliņš